Terje Bjarte Langli (født 3. februar 1965 i Steinkjer) er en norsk tidligere langrennsløper for Henning IL, og tidligere smøresjef for langrennslandslaget. Han vant 10 kilometer klassisk under VM 1991, og fikk bronse på 30 kilometer klassisk under OL 1992. Han har dessuten stafettgull fra de samme lekene, samt fra VM 1993. I 1991 ble han tildelt Olavstatuetten. I 2003 startet han opp firmaet Oneway Norge AS.